
ปี 2538 กรมทางหลวงได้ว่าจ้างซ่อมรถยนต์ส่วนกลางและแต่งตั้งเจ้าหน้าที่  3 นายเป็นคณะกรรมการตรวจรับพัสดุ แต่ในขณะที่ยังซ่อมไม่แล้วเสร็จ คณะกรรมการตรวจรับได้ร่วมกันลงลายมือชื่อตรวจรับงานในใบตรวจรับพัสดุ เพราะประธานกรรมการได้ลงลายมือชื่อก่อนแล้ว จึงได้ลงชื่อด้วยในใบตรวจรับระบุชัดเจนว่างานซ่อมแล้วเสร็จเรียบร้อยถูกต้องตามสัญญา อันเป็นความเท็จ ส่งผลให้มีการเบิกจ่ายเงินให้แก่ผู้รับจ้างได้ ทั้งๆที่งานยังไม่แล้วเสร็จ พฤติการณ์เป็นความผิดฐานปฏิบัติหรือละเว้นการปฏิบัติหน้าที่ราชการโดยมิชอบเพื่อให้ตนเองหรือผู้อื่นได้ประโยชน์ที่มิควรได้ การที่ผู้บังคับบัญชาได้ดำเนินการทางวินัยและมีคำสั่งลงโทษไล่ออกจากราชการ นั้น ชอบด้วยกฎหมายแล้ว
ข้อสังเกต! 
	1. กรรมการตรวจรับพัสดุจะต้องตรวจสอบเสียก่อนว่าการทำงานของผู้รับจ้างได้ทำถูกต้อง ครบถ้วนตามสัญญาจ้างหรือไม่ เมื่อเห็นว่าครบถ้วนถูกต้องตามสัญญาแล้วจึงลงลายมือชื่อตรวจรับงานการไม่ใช้ความระมัดระวังตรวจสอบให้ถูกต้องอาจเป็นความผิดทั้งทางวินัย ทางอาญาและอาจต้องรับผิดชดใช้ความเสียหายในทางแพ่งด้วย
	2. การตรวจรับงานอันเป็นเท็จ ในขณะที่งานยังไม่แล้วเสร็จตมสัญญาหรือการตรวจรับเพราะความเกรงใจ หรือตรวจรับเพราะเห็นใจผู้รับจ้าง หรือตรวจรับเพื่อเชื่อคำบอกเล่าของผู้อื่น ไม่อาจเป็นข้อแก้ตัวให้กรรมการตรวจรับพ้นความรับผิดได้
[image: ]              ที่มา คำพิพากษาศาลปกครองสูงสุด ที่ ฟ.20/2560 
                                                                                          จัดทำโดย
       งานกฎหมายและคดีสำนักงานปลัด

